钦定古今图书集成/理学汇编/文学典/第250卷 > 《啸馀谱》 > 《普天乐》〈别友〉
## 钦定古今图书集成/理学汇编/文学典/第250卷 > 《啸馀谱》 > 《普天乐》〈别友〉

《浙江秋》，吴山夜。愁随潮去，恨与山叠。鸿雁来，芙蓉谢。
冷雨青灯读书舍。怕离别、又早离别。今宵醉也，明朝
去也，留恋些些。

评曰：妙在“芙” 字属阳，取务头造语，音律对偶平仄皆好。看他用“叠” 字与“别” 字，俱是入声，作平声字下得妥贴可敬。“冷雨” 二字，去上为上平，上上上上去次之，去去属下，著读书舍，方是别友也。又第八句是务头，“也” 字上声，妙。